# Tres

* Per a altres significats, vegeu «Tres (desambiguació)».
El tres és el nombre natural que segueix el dos i precedeix el quatre. S'escriu 3 en xifres àrabs, III en les romanes i 三 en les xineses. L'ordinal corresponent és tercer/tercera. El quantitatiu (quantitat) és tres (En vull tres). L'agrupament és treset (com duet per a dos o quartet per a quatre; en notació musical un treset és un grup de tres notes que sonen en el temps de dues) o bé trio (Tinc un trio: tres cartes del mateix índex i diferent pal). El múltiple és triple. El divisor és un terç.
El 3 és el segon nombre primer i el primer nombre primer senar (tenint en compte que el número 1 no és considerat un nombre primer). A més, el 3 és el primer nombre primer de Fermat (n=0), i el següent nombre primer de Fermat és el 5. És el primer nombre primer de Mersenne, i el següent nombre primer de Mersenne és el 7.
El 3 també és el segon nombre triangular, després de l'1 i abans del 6.
El 3 és el quart terme dels nombres de Fibonacci, després del 2 i abans del 5.
El sistema en base 3 s'anomena ternari de la mateixa manera que el sistema en base dos s'anomena binari.
3 és la part entera del nombre pi.
3 és el nombre mínim de costats, de vèrtexs o d'angles per formar un polígon: el triangle.
Si es multiplica un nombre per tres s'obté el triple d'aquest nombre; mentre que si es divideix per tres s'obté un terç. El cub d'un nombre es representa amb el 3 com a exponent. Existeixen diversos prefixos que signifiquen tres i participen en la construcció d'una gran quantitat de paraules d'ús quotidià: ter i tri, com en terciari i trinitat.
En moltes cultures el 3 es representa mitjançant tres punts o tres traços (horitzontals o verticals). Per exemple, en la numeració romana (III) i en la numeració xinesa (三).

## Ocurrències del tres

* En el cristianisme és un nombre símbol de Déu, ja que tres són els costats del triangle amb què es representa i tres són les persones que el formen (Santíssima Trinitat). Per això apareix en multitud d'obres religioses
* En un triumvirat, tres són els governants (en l'antiga Roma, triumvirs).
* Els arbres de moltes embarcacions: fragata, vaixell de línia, xabec…
* Les potes d'un trípode.
* El nombre d'obres d'una trilogia.
* Les tres fases del procés dialèctic de Hegel
* Es refereix al terme mitjà, a l'equilibri. També a la comunicació en numerologia
* És el nom d'un instrument de corda.
* Els tres estaments socials de l'edat mitjana o de l'Antic Règim.
* Tres tipus d'ànima segons Aristòtil.
* Les dimensions físiques aparents de l'univers.
* El triedre o tríedre és l'angle en el que convergeixen tres cares, o bé tres semirectes, o bé tres arestes.
* Reis Mags d'Orient.
* És el nombre atòmic del liti
* Els tres poders de l'Estat de Dret: executiu, legislatiu i judicial.
* Les negacions de Sant Pere.
* Les tres Gràcies i Parques gregues
* El nombre de dies que Jesús passà al sepulcre abans de ressuscitar.
* El nombre estructural de La Divina Comèdia de Dante.
* Els colors primaris són vermell, blau, groc.
* Tres anys duren les diplomatures universitàries espanyoles.
* Edat per començar l'educació infantil de segon cicle a Espanya.
* Avaluacions tradicionals a l'escola.
* Oportunitats "fins que va la vençuda" segons la dita popular.
* Els costats d'un triangle
* Per als xinesos representa la vida
* Estructura la cosmologia indoeuropea segons la hipòtesi de Georges Dumézil
* Designa l'any 3 i el 3 aC
* És el tercer nombre de Lucas.
* És el primer nombre de Thàbit.
* És el segon nombre de la sort d'Euler.
* És el primer nombre primer de Proth.
* És el primer nombre nombre de Cullen.

## Referències

* ↑ «Los ritmos primos de Anthony Hill» (en castellà), 10-07-2019. [Consulta: 17 abril 2022].
* ↑ «A000668 - OEIS». [Consulta: 17 abril 2022].
* ↑ «Properties of the number 3» (en anglès). [Consulta: 17 abril 2022].
* ↑ «Properties of number 3» (en anglès). [Consulta: 17 abril 2022].
* ↑ Chasnov, Jeffrey R. «Fibonacci Numbers and the Golden Ratio». The Hong Kong University of Science and Technology, pàg. 5 [Consulta: 17 abril 2022].
* ↑ Grigas, Anna «The Fibonacci Sequence Its History, Significance, and Manifestations in Nature». Liberty University, 2013, pàg. 7-9 [Consulta: 17 abril 2022].
* ↑ «Joy of Pi | Pi Links». [Consulta: 17 abril 2022].
* ↑ Primaria, Mundo. «⊛ El doble y el triple [explicación y ejemplos ]» (en castellà). [Consulta: 17 abril 2022].
* ↑ Matemáticas, Sara Sánchez RuesgasLicenciada en Físicas por la Universidad Autónoma de Madrid Sara es parte del equipo de desarrollo de contenidos y didáctica de Smartick; Lógica, Responsable De Las Áreas De Álgebra Y. «Medios, tercios, cuartos: qué son y cómo calcularlos» (en castellà), 21-11-2014. [Consulta: 17 abril 2022].
* ↑ «Entendiendo Exponentes y Raíces Cuadradas». [Consulta: 17 abril 2022].
* ↑ «Roman numeral | Chart & Facts | Britannica» (en anglès). [Consulta: 17 abril 2022].
* ↑ «Chinese Numbers 1 to 10 | maayot» (en anglès americà), 22-11-2021. [Consulta: 17 abril 2022].
* 1 2 «Resumen y estructura de La Divina Comedia» (en espanyol europeu). [Consulta: 17 abril 2022].
* ↑ «triumvirat ». Diccionari de la llengua catalana de l'IEC. Institut d'Estudis Catalans.
* ↑ «trípode ». Diccionari de la llengua catalana de l'IEC. Institut d'Estudis Catalans.
* ↑ «trilogia ». Diccionari de la llengua catalana de l'IEC. Institut d'Estudis Catalans.
* ↑ «Història (Bloc 1) ~ gener 2020: Antic Règim-Societat Liberal». [Consulta: 17 abril 2022].
* ↑ «triedre ». Diccionari de la llengua catalana de l'IEC. Institut d'Estudis Catalans.
* ↑ «Lithium - Element information, properties and uses | Periodic Table». [Consulta: 17 abril 2022].
* ↑ «Las negaciones de Pedro» (en castellà). [Consulta: 17 abril 2022].
* ↑ «La procesión de San Pedro o las tres negaciones del primer Papa» (en espanyol europeu), 19-04-2011. [Consulta: 17 abril 2022].
* ↑ «Cuanto tiempo estuvo Jesús en la tumba » ¿Qué dice la Biblia?» (en castellà), 08-07-2016. [Consulta: 17 abril 2022].
* ↑ «Clasificación de los colores: primarios, secundarios y terciarios.» (en espanyol europeu). [Consulta: 17 abril 2022].
* ↑ Puyuelo, Núria. «La tercera sempre és la bona - 29 nov 2011». [Consulta: 17 abril 2022].
* ↑ Weisstein, Eric W. «Triangle» (en anglès). [Consulta: 17 abril 2022].
* ↑ «Lucky and Unlucky Numbers in China: Symbolism (8,4)» (en anglès). [Consulta: 17 abril 2022].
* ↑ «The First 200 Lucas numbers and their factors» (en anglès). [Consulta: 4 desembre 2017].
* ↑ Weisstein, Eric W., «Thâbit ibn Kurrah Number» a MathWorld (en anglès).
* ↑ Weisstein, Eric W., «Lucky Number of Euler» a MathWorld (en anglès).
* ↑ Weisstein, Eric W., «Proth Number» a MathWorld (en anglès).
* ↑ Weisstein, Eric W., «Cullen Number» a MathWorld (en anglès).